দুলাল ছিলেন দৃঢ়চেতা এক মুজাহিদ। ফজরের নামাজ কায়েম আর কুরআন তেলাওয়াতের মধ্য দিয়ে শুরু হতো তার প্রতিদিনের কর্মসূচি। কারো সাথে তার ব্যক্তিগত শত্রুতা ছিল না। বরং সবার সঙ্গে ছিল সুসম্পর্ক। কিশোর তরুণেরা তাকে হৃদয় দিয়ে ভালোবাসত। তাহলে স্বাভাবিকভাবে প্রশ্ন আসে কেন হত্যা করা হলো এ তরুণকে, কী ছিল তাঁর অপরাধ? কোন অপরাধে তাকে নিষ্ঠুরভাবে পৈশাচিক কায়দায় খুন করা হলো। ব্যক্তিস্বার্থ, জায়গা সম্পত্তি কিংবা পার্থিব কোনো লেনদেনের অপরাধে তাকে হত্যা করা হয়নি। হত্যার একমাত্র কারণ তিনি কুরআনের কথা বলতেন। রাসূল (সা) এর আদর্শকে অনুসরণ করতেন। ছাত্রদের চরিত্রগঠনর শিক্ষা দিতেন। অন্যায়ের প্রতিবাদ করতেন। পথহারা ছাত্র-জনতাকে মুক্তির মশাল হাতে নিয়ে আলোর পথ দেখাতেন।